આ તરફ કોંગ્રેસની કોર વર્કિંગ ગ્રૂપની બેઠકમાં ૨૦૧૯માં સમાન વિચારધારાવાળા પક્ષોની સાથે મોરચો રચવા માટે ટીમ બનાવવા અંગે પણ ભાર મુકાયો હતો. કોંગ્રેસ ર્વિંકગ કમિટીએ બેઠકના એક દિવસ બાદ સોમવારે દેવગૌડાએ રાહુલ ગાંધીને લઈને એક નિવેદનમાં કહ્યું છે કે, રાહુલ ગાંધીને વડા પ્રધાન તરીકે સ્વીકાર કરવામાં જેડીએસને કોઈ વાંધો નથી. યાદ રહે કે ૨૦૧૯ લોકસભા ચૂંટણી અંગે ભાજપ અને કોંગ્રેસે પોત પોતાની તૈયારી શરૂ કરી છે. એક તરફ જ્યાં ભાજપ અધ્યક્ષ અમિત શાહ અને વડા પ્રધાન નરેન્દ્ર મોદી એનડીએના સહયોગીઓને જાળવી રાખીને નવા સહયોગીઓને સાથે લાવવાના પ્રયાસમાં છે, ત્યાં કોંગ્રેસ બિન કોંગ્રેસી મોરચો તૈયાર કરવા માટે સતત વિપક્ષના સંપર્કમાં છે.